
So že več kot 1.000 let avtohtoni prebivalci na območjih, ki so zaradi zgodovinskih okoliščin pripadli drugim državam in so zato ostali zunaj Slovenije, torej za njeno mejo, in sicer v Italiji, Avstriji, na Madžarskem in Hrvaškem.
Na teh območjih so bili še v 19. stol. v absolutni večini, danes pa so se ohranili le kot narodna manjšina.
Narodna (etnična) meja Slovencev se ne ujema z državno mejo.
koroški plebiscit
Rapalska pogodba
Trianonska mirovna pogodba

Slovenci v Italiji
Kanalska dolina, Rezija, Beneška Slovenija, Goriško, Tržaško
pribl. 80.000 Slovencev
Na Tržaškem in Goriškem je slovenska narodna skupnost dobro organizirana; tu so tudi slovenske šole.
V Videmski pokrajini (tj. Kanalska dolina, Rezija in Beneška Slovenija) so Slovenci slabše poznana skupnost in uradno niso bili priznani vse do sprejetja dveh zaščitnih zakonov v l. 1999 in 2001.
Zakon o zaščiti slovenske jezikovne manjšine v Italiji (2001) = zaščitni zakon
Ta zaščitni zakon določa ozemeljski obseg manjšinske skupnosti, jezikovne pravice in dvojezičnost v javnem življenju, zagotavlja obstoj šolskih in kulturnih institucij, vračanje nepremičnin in finančna sredstva. Ne glede na to, nekatere določbe tega zakona danes še niso v celoti spoštovane in uresničene.
Društva
Slovenska narodna skupnost v Italiji je dobro organizirana. Aktivno delujejo številna kulturna, športna, prosvetna in druga društva.
Šolstvo
Vrtci in šole (osnovne, nižje in višje srednje šole) s slovenskim učnim jezikom so na Tržaškem in Goriškem. To so enojezične slovenske šole.
V Videmski pokrajini pa je samo ena šola, na kateri se poučuje tudi v slovenščini. To je dvojezični slovensko-italijanski šolski center Pavla Petričiča v Špetru.
Pomanjkanje slovenščine v šolah poskušajo blažiti s tečaji slovenščine za otroke in odrasle.
Mediji
dnevnik Primorski dnevnik
tednika Novi glas in Novi Matajur
2x mesečno Dom
1x mesečno Mladika
radijski program radia Trst A (dnevno v slovenščini)
1 ura TV-sporeda na dan v slovenščini
Vera
V Videmski pokrajini le še dva duhovnika, ki mašujeta v slovenščini.
Na Goriškem in Tržaškem pa potekajo maše in vsa verska opravila v slovenščini v številnih župnijah.
Položaj Slovencev v Italiji se v zadnjih letih postopoma in počasi izboljšuje, a položaj ni zadovoljiv.
SJ je na ozemlju, na katerem prebiva slovenska narodna skupnost, še vedno pomanjkljivo uveljavljen v upravno-pravnih postopkih in na splošno v poslovanju.
Enako velja za vidno dvojezičnost. Obstajajo močne težnje (še posebej v Trstu in Gorici), da bi rabo SJ pri javnih sporočilih in uradnih objavah omejili samo na določene predele ali samo na določene uradne prostore oz. urade za Slovence.

Slovenci v Avstriji
Slovenci v Avstriji (pribl. 50.000) so avtohtona narodna skupnost. V Avstrijski državni pogodbi so opredeljeni kot narodna manjšina.
Živijo v dveh zveznih deželah: 
· Koroški (v dolinah Zilja, Rož, Podjuna, spodnji Labodski dolini, na Gurah, med Dravo in Celovcem); 
· Štajerski (Radgonski kot, Sobota, Arnež, Ivnik, Lučane).
Temelj zaščite slovenske manjšine v Avstriji predstavlja Avstrijska državna pogodba (ADP) iz l. 1955, a vse do danes nobena od določb 7. člena ADP ni v celoti izpolnjena.
AVSTRIJSKA DRŽAVNA POGODBA (1955), ČLEN 7
Avstrijski državljani slovenske in hrvaške manjšine na Koroškem, Gradiščanskem in Štajerskem uživajo iste pravice pod enakimi pogoji kakor vsi drugi avstrijski državljani, vštevši pravico do lastnih organizacij, zborovanj in tiska v svojem lastnem jeziku.
Avstrijski državljani slovenske in hrvaške manjšine na Koroškem, Gradiščanskem in Štajerskem imajo pravico do osnovnega pouka v slovenskem in hrvaškem jeziku in do sorazmernega števila lastnih srednjih šol; v tej zvezi bodo pregledani šolski učni načrti in ustanovljen bo oddelek šolske nadzorne oblasti za slovenske in hrvaške šole.
V upravnih in sodnih okrajih Koroške, Gradiščanske in Štajerske s slovenskim, hrvaškim in mešanim prebivalstvom je slovenski ali hrvaški jezik dopuščen kot uradni jezik dodatno k nemškemu. V takih okrajih bodo označbe in napisi topografskega značaja prav tako v slovenščini in hrvaščini kakor v nemščini.
Avstrijski državljani slovenske in hrvaške manjšine na Koroškem, Gradiščanskem in Štajerskem so udeleženi v kulturnih, upravnih in sodnih ustanovah v teh pokrajinah pod enakimi pogoji kakor drugi avstrijski državljani.
Dejavnost organizacij, ki merijo na to, da odvzamejo hrvaškemu ali slovenskemu prebivalstvu njegov značaj in pravice kot manjšine, se mora prepovedati.
L. 1958 je Avstrija ukinila Uredbo o obveznem dvojezičnem pouku na ljudskih šolah na južnem Koroškem.
Od takrat se je k dvojezičnemu pouku treba posebej prijaviti.
Šolstvo
Na južnem Koroškem na območju veljavnega dvojezičnega šolstva delujejo številne dvojezične ljudske šole in vrtci.
Šolanje v slovenščini je mogoče na Zvezni realni gimnaziji.
Dvojezično šolanje pa je mogoče na Dvojezični trgovski akademiji ali Višji šoli za gospodarske poklice v Št. Petru.
Slovenščino kot drugi jezik ponuja še nekaj drugih srednjih šol.
L. 1958 je Avstrija ukinila Uredbo o obveznem dvojezičnem pouku na ljudskih šolah na južnem Koroškem.
Od takrat se je k dvojezičnemu pouku treba posebej prijaviti.
Mediji
tednika Novice in Nedelja
radio ORF – slovenski spored vsak dan, radio Agora – nekaj ur
TV – 1x tedensko oddaja Dober dan, Koroška
Vera
dvojezične maše in druge verske dejavnosti po številnih farah
Društva
razvejana in kakovostna organiziranost
več kot 100 slovenskih društev in združenj, ki delujejo na področjih kulture, športa, mladine, gospodarstva, kmetijstva …

Manj poznani od koroških Slovencev so štajerski Slovenci. Tudi ti imajo zagotovljene manjšinske pravice (po 7. členu ADP). Ker gre za manjšo in tudi že bolj asimilirano narodno skupnost, je uresničevanje njihovih pravic veliko težje in počasnejše.



Slovenci na Madžarskem
Slovenci na Madžarskem so priznana narodnost.
Slovenci (pribl. 5.000) poseljujejo 7 vasi južno od Monoštra in reke Rabe = (Slovensko) Porabje.
Porabje je eno najmanj razvitih območij Madžarske. To poleg odmaknjenosti spodbuja izseljevanje in zmanjševanje življenjske moči Slovencev. 
V madžarsko ustavo je bilo določilo varstvu manjšin vključeno s spremembami ustave l. 1974 in ohranjeno tudi po spremembah ustave l. 1990.
L. 2011 pa je Madžarska sprejela novo ustavo. Ta pa ne vključuje več manjšin, ampak narodnosti.
V prejšnji ustavi je bil poseben člen, ki je govoril o zaščiti manjšin, v novi ustavi pa so manjšine omenjene le posredno.
Člen o jeziku pa določa, da država ščiti madžarski jezik, spoštuje pa tudi ostale jezike.
Slovenija in Madžarska sta podpisali dva sporazuma s področja varstva narodnih skupnosti (oz. manjšin). Eden od njiju je Sporazum o zagotavljanju posebnih pravic slovenske narodne manjšine v Republiki Madžarski in madžarske narodne skupnosti v Republiki Sloveniji (1992).
Društva
17 kulturnih društev
v zadnjih letih tudi boljša organiziranost porabske mladine
Šolstvo
4 dvojezični vrtci (Gornji Senik, Števanovci, Sakalovci, Monošter)
2 dvojezični OŠ (Gornji Senik, Števanovci)
OŠ v Monoštru – slovenščina kot učni predmet
fakultativni pouk SJ (kot drugega TJ) na gimnaziji v Monoštru in Srednji strokovni šoli za gostinstvo
Mediji
tednik Porabje
radio Monošter – 4 ure dnevno v slovenščini
TV – 1x tedensko oddaja Slovenski utrinki
Vera
sistematične duhovne oskrbe ni več
1x mesečno prihaja duhovnik iz Slovenije
Položaj se je v zadnjih letih sicer izboljšal, a še vedno so težave pri udejanjanju manjšinskih pravic. Poleg tega je Porabje ekonomsko nerazvito.



Slovenci na Hrvaškem
Slovenci so na Hrvaškem uradno priznana narodna manjšina.
Kot avtohtona narodna skupnost živijo na območju severne Istre, reškega zaledja, Gorskega Kotarja, Medžimurja, Obkolpja in Obsotelja. 
Večina pripadnikov slovenske narodne skupnosti pa živi v mestih izven teh območij (npr. v Zagrebu, Varaždinu, na Reki), tja so se preselili zaradi zaposlitve, službe, šolanja.
Ob popisu prebivalstva l. 1991 se je za Slovence opredelilo  pribl. 22.000 oseb, l. 2021 pa samo še 7.729.
Do osamosvojitve Hrvaške Slovenci niso imeli tam statusa manjšine.
V ustavi iz l. 1990 so bili Slovenci omenjeni kot manjšina, v spremembi ustave l. 1997 so izpustili slovensko manjšino, l. 2010 pa Slovence ponovno vrnili v ustavo.
Pravice manjšin določa Ustavni zakon o pravicah narodnih manjšin na Hrvaškem iz l. 2002.
Ta zakon teoretično nudi širok nabor pravic manjšine na področjih politike, izobraževanja, kulture, medijev, a Slovenci v praksi niso uspeli uresničiti skoraj nobene od teh pravic, ker jih je malo, ker je njihova poselitev razpršena in ker so že precej asimilirani.
Društva
16 slovenskih kulturnih društev, 2 gospodarski društvi
Šolstvo
na več šolah možnost izbire slovenščine kot obveznega izbirnega predmeta
poučevanje slovenščine v obliki dopolnilnega pouka slovenskega jezika in kulture – poučujejo učiteljice iz Slovenije
Vera
duhovna oskrba v slovenščini samo v zagrebški skupnosti – prihaja duhovnik iz Slovenije



IZSELJENCI
https://www.gov.si/podrocja/zunanje-zadeve/slovenci-zunaj-slovenije/slovenci-po-svetu/
„Želimo si, da bi Slovenci po svetu ostali del enotnega slovenskega prostora in se dejavno vključevali v naš intelektualni, kulturni, gospodarski, znanstveni in družbeni razvoj. Zato podpiramo dejavnosti, ki prispevajo k ohranjanju in utrjevanju identitete Slovencev po svetu, programe za učenje slovenskega jezika ter ohranjanje in bogatenje slovenske kulture.“
Slovenski izseljenci so Slovenci, ki so se izselili iz matične domovine. Izseljevali so se predvsem v štirih obdobjih:
· v drugi polovici 19. stol. – predvsem v ZDA, deloma tudi v Argentino in Brazilijo;
· med 1. in 2. svetovno vojno – takrat so se izseljevali predvsem Slovenci iz Primorske in Prekmurja, in sicer predvsem v Južno Ameriko, ZDA in v nekatere zahodnoevropske države (npr. v Belgijo, Francijo, Nemčijo, Nizozemsko);
· takoj po 2. svetovni vojni – predvsem v Argentino, tudi v Avstralijo, ZDA, Kanado in v nekatere zahodnoevropske države (npr. v Francijo, Belgijo, Nemčijo, Nizozemsko, Veliko Britanijo);
· v 60. in 70. letih 20. stol. – predvsem v zahodnoevropske države (zlasti v Nemčijo, Švico in na Švedsko).
Slovenski izseljenci uporabljajo slovenščino samo v zasebni vlogi (doma ali v pogovoru z drugimi Slovenci na raznih srečanjih), pa še takrat se slovenski jezik (npr. pri starejših izseljencih) pogosto meša s prvinami jezika večine (v ZDA in Avstraliji npr. z angleščino).
SJ se počasi izgublja z vsako naslednjo generacijo.
Potomci nekaterih slovenskih izseljencev pa se slovenščine učijo na jezikovnih tečajih (t. i. nedeljske šole ali dopolnilni pouk SJ).

Nemčija
· Pribl. 50.000 Slovencev.
· 23 slovenskih društev, ki so ena izmed najpomembnejših oblik organiziranega druženja Slovencev v Nemčiji ter predvsem skrbijo za ohranjanje SJ in kulture.
· Pomemben dejavnik ohranjanja SJ in kulture so slovenske katoliške misije.
· Pomembna prvina ohranjanja slovenstva je dopolnilni pouk SJ. Poteka za otroke in odrasle.
· Po l. 2010 spet večje priseljevanje Slovencev v Nemčijo, predvsem mladih.
Francija
· Pribl. 20.000 Slovencev, predvsem ekonomski migranti iz časa pred 2. svetovno vojno in iz 60., 70. let prejšnjega stol.
· Živijo predvsem v vzhodni Franciji, večje skupnosti Slovencev pa so še v Parizu, Nici in Marseillu.
· Slovenska društva, katoliške misije, dopolnili pouk SJ in kulture.
Švedska
· Pribl. 5.000–7.000 Slovencev.
· Odrašča že 3. generacija. V glavnem razumejo SJ, nekateri ga tudi aktivno obvladajo.
· Prvi val priseljevanja je potekal v 50. letih iz političnih razlogov.
· Večina se je priselila na Švedsko v 2. polovici 60. let zaradi gospodarskih razmer. 
· 9 slovenskih društev, Slovenska katoliška misija v Gőteborgu.
Belgija
· Pribl. 4.000 Slovencev.
· Priselili so se v 20. letih 20. stol. zaradi možnosti zaposlitve v rudnikih.
· Vse močnejša postaja slovenska skupnost v Bruslju – uslužbenci evropskih institucij, slovenski diplomati … in njihove družine. Po zadnjih ocenah jih je pribl. 1.000.
Švica
· Pribl. 14.000 Slovencev, večinoma v vzhodnem delu.
· Pretežni delež Slovencev se je priselil v zadnjih letih, predvsem gre za mlajše ljudi z visoko izobrazbo, npr. zdravnike, inženirje (selitev zaradi gospodarskih razlogov).
· 7 društev (prosvetnih, kulturnih športnih), dopolnilni pouk SJ.
Severna Amerika (ZDA in Kanada)
· Izseljevanje v S. Ameriko se je začelo že v 19. stol., nato po 1. in 2. svetovni vojni.
· Danes živi tam pribl. 350.000 ljudi slovenskega rodu.
· Slovenska organiziranost je zelo razvejana (narodni domovi, župnije, muzeji) in na tančin se ohranja slovensko izročilo.
ZDA
· Pribl. 300.000 ljudi slovenskega rodu.
· Množično so se priseljevali v ZDA v 19. stol. in v začetku 20. stol.
· Po 2. svetovni vojni nov val priseljencev, predvsem političnih emigrantov, nato še ekonomskih. V sodobnem času pa predvsem „beg možganov“ – priseljujejo se znanstveniki, umetniki.
· Marsikje se je SJ že izgubil, ohranjajo pa kulturno izročilo,imajo radijske oddaje, časopise, glasila, rekreacijska središča, pevske zbore, folklorne skupine.
· Največ ljudi slovenskega rodu je v Clevelandu (Ohio) (50.000–80.000).


Kanada
· Pribl. 40.000–50.000 ljudi slovenskega rodu.
· Največ jih je v provinci Ontario.
· Prvi val priseljevanja je bil l. 1928, 2. val po 2. svetovni vojni, 3. val pa v 60. letih 20. stol. zaradi ekonomskih razlogov.
· Več kot 50 društev, slovenska banka, sobotne šole, slovenska letovišča, slovenske župnije.
· Imajo več slovenskih glasil in radijskih oddaj v slovenščini.
Južna Amerika – Argentina
· Pribl. 30.000 ljudi slovenskega rodu.
· 1. val priseljevanja konec 60. let 19. stol. (mednarodni dogovor med Argentino in Avstro-Ogrsko, kmetje); 2. val med obema vojnama zaradi ekonomskih in političnih razlogov; 3. val po 2. svetovni vojni zaradi političnih razlogov (povojni begunci, predvsem izobraženci in duhovniki).
· Buenos Aires, Bariloche, Mendoza.
· Zadnji val priseljencev predstavlja najmočnejšo slovensko skupnost, so zelo dobro organizirani. Ustanovili so slovenske šole, pevske zbore, gledališke skupine, umetniške skupine, športna igrišča, cerkve … Deluje tudi radijska oddaja Okence v Slovenijo.
Avstralija
· Po popisu prebivalstva iz l. 2021 naj bi bilo v Avstraliji 21.345 Slovencev.
· Priseljevali so se med vojnama zaradi ekonomskih in političnih razlogov ter uvedbe migracijskih kvot v ZDA, nato takoj po 2. svetovni vojni (politični razlogi), največji val priseljevanja pa je  bil med letoma 1950 in 1960 zaradi slabih ekonomskih razmer in političnega nezadovoljstva v tedanji Jugoslaviji. Po l. 2000 se priseljujejo izobraženci zaradi ekonomskih in osebnih razlogov.
· Številna kulturna in športna društva, verska središča (= slovenski misijoni v Melbournu, Sydneyju in Adelaidi).
· Imajo tudi šole slovenskega jezika, redno tedensko radijsko oddajo na nacionalnem radiu, frančiškani izdajajo dvomesečnik Misli.


